রিতেশ বাটরা
রিতেশ বাটরা (জন্ম ১২ জুন ১৯৭৯) বাফটা পুরস্কার (ব্রিটিশ একাডেমি অব ফিল্ম অ্যান্ড টেলিভিশন আর্টস) মনোনীত একজন ভারতীয় চলচ্চিত্র পরিচালক-লেখক। বাটরা তার প্রথম চলচ্চিত্র "দ্য লাঞ্চবক্স"-এর জন্যই বেশি পরিচিত, যেটাতে অভিনয় করেছিলেন ইরফান খান, নিম্রত কৌর এবং নওয়াজুদ্দীন সিদ্দিকী। এটি ২০১৩ সালে কান চলচ্চিত্র উৎসবে প্রদর্শিত হয় এবং রেল ডি'অর (গ্র্যান্ড গোল্ডেন রেল) পুরস্কার অর্জন করে। এছাড়াও বাটরা ২০১৪ সালে টরোন্টো ফিল্ম ক্রিটিকস অ্যাসোসিয়েশন পুরস্কার জেতেন। আমেরিকা, ইউরোপ এবং অস্ট্রেলিয়ায় "দ্য লাঞ্চবক্স" ছিল ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)।
মনতাজুর রহমান আকবর
আকবর প্রযোজনার স্বার্থে নয়ন-আপন প্রডাকশন ও স্টারপ্লাস চলচ্চিত্র প্রযোজনা সংস্থা চালু করেন এবং একের পর এক ছায়াছবি প্রযোজনা করেন। তিনি ২০০০ সালে নয়ন-আপন প্রডাকশনসের ব্যানারে "কুখ্যাত খুনি" চলচ্চিত্র প্রযোজনা করেন। মান্না, মৌসুমী ও ডিপজল অভিনীত ছায়াছবিটি বক্স অফিসেও ব্লকবাস্টার হয়েছিল। ২০০৮ সালে স্টারপ্লাসের ব্যানারে এককভাবে প্রযোজনা করেন "বাবার জন্য যুদ্ধ"। এটি ছিল মান্নাকে নিয়ে নির্মিত শেষ ছায়াছবি। ছায়াছবিটি ব্যবসাসফলতা লাভ করে। ২০১০ সালে প্রযোজনা ও পরিচালনা করেন শাকিব খান অভিনীত টপ হিরো। কিন্তু ছায়াছবিটি বক্স অফিসে সাড়া না পাওয়ায় তিনি প্রযোজনা থেকে সরে আসেন। পরবর্তীতে দীর্ঘ পাঁচ বছর পর ২০১৫ সালে প্রযোজনা ও পরিচালনা করেন বোঝেনা সে বোঝেনা। রোমান্টিক এই ছায়াছবিতে অভিনয় করেন আঁচল, নবাগত আকাশ খান ও অমিত হাসান।